
                                                                               ΑΝΑΡΤΗΤΕΑ ΣΤΟ ΔΙΑΔΙΚΤΥΟ

                                                                                            Δ 6/11-01-2011
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
του ΕΑΙΤΥ 

ΓΙΑ ΠΡΟΣΛΗΨΗ ΣΥΝΕΡΓΑΤΗ ΓΙΑ ΤΙΣ ΑΝΑΓΚΕΣ ΥΛΟΠΟΙΗΣΗΣ ΤΟΥ ΕΡΓΟΥ

«Προδιαγραφές Ψηφιακής Εκπαιδευτικής Πλατφόρμας, Ανάπτυξη και Λειτουργία Ψηφιακής Βάσης Γνώσης, Ψηφιακή Διαμόρφωση και Τεχνικός Μετασχολιασμός Εκπαιδευτικού Υλικού, Υποδομή για Υποδειγματικές Διδασκαλίες και Αξιοποίηση Συμμετοχικού Ιστού»
Το Ερευνητικό Ακαδημαϊκό Ινστιτούτο Τεχνολογίας Υπολογιστών (ΕΑΙΤΥ), (ΝΠΙΔ, μη κερδοσκοπικού χαρακτήρα, εποπτευόμενο από τον Υπουργό Παιδείας, Δια Βίου Μάθησης & Θρησκευμάτων), για τις ανάγκες υλοποίησης του έργου του Τομέα Στρατηγικής & Αναπτυξιακής Πολιτικής: «Προδιαγραφές Ψηφιακής Εκπαιδευτικής Πλατφόρμας, Ανάπτυξη και Λειτουργία Ψηφιακής Βάσης Γνώσης, Ψηφιακή Διαμόρφωση και Τεχνικός Μετασχολιασμός Εκπαιδευτικού Υλικού, Υποδομή για Υποδειγματικές Διδασκαλίες και Αξιοποίηση Συμμετοχικού Ιστού»,  το οποίο έχει ενταχθεί στο Ε.Π «Εκπαίδευση και Δια Βίου Μάθηση» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και το Ελληνικό Δημόσιο στα πλαίσια του ΕΣΠΑ, κωδ. Πράξης ΟΠΣ 296441), προκηρύσσει την πλήρωση μίας (1) θέσης συνεργάτη μέλους Διδακτικού Ερευνητικού Προσωπικού (ΔΕΠ) ή επιστήμονα με διδακτορικό δίπλωμα με εκτενή εμπειρία στο σχεδιασμό, την ανάπτυξη και τη χρήση συνεργατικών εκπαιδευτικών εφαρμογών πάνω από τον Παγκόσμιο Ιστό, και καλεί τους ενδιαφερόμενους να υποβάλλουν αίτηση εκδήλωσης ενδιαφέροντος.
Όποιος/α επιλεγεί θα απασχοληθεί με σύμβαση μισθώσεως έργου για συγκεκριμένη χρονική διάρκεια και σε κάθε περίπτωση με δυνατότητα ανανέωσης μέχρι την λήξη του έργου. Το ύψος της αμοιβής θα προσδιοριστεί σύμφωνα με το ειδικό αντικείμενο που θα ανατεθεί και  την εμπειρία του υποψηφίου. 
ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ 
Το έργο υλοποιεί τμήμα του ευρύτερου σχεδιασμού για το Ψηφιακό Σχολείο. Συγκεκριμένα, αντικείμενο του έργου που υλοποιεί το ΕΑΙΤΥ είναι:
· Ο καθορισμός των τεχνικών και λειτουργικών προδιαγραφών για τη διαμόρφωση μιας ενιαίας, λειτουργικής και πλήρως αξιοποιήσιμης στην εκπαιδευτική διαδικασία Ψηφιακής Εκπαιδευτικής Πλατφόρμας, μέσω της οποίας θα διατίθεται και θα διαχέεται στην εκπαιδευτική κοινότητα το εκπαιδευτικό υλικό και τα εργαλεία αξιοποίησής του.

· Η ανάπτυξη μίας Ψηφιακής Βάσης Γνώσεων εκπαιδευτικού υλικού, που θα λειτουργεί ως το Πανελλήνιο Ψηφιακό Αποθετήριο Μαθησιακών Αντικειμένων για την πρωτοβάθμια και δευτεροβάθμια εκπαίδευση,  και θα υποστηρίζει την ενοποίηση των μεταδεδομένων τους σε μία κοινή και συμβατή με τα διεθνή πρότυπα βάση.
· Στο πλαίσιο της δημιουργίας ενός πυρήνα ψηφιακών μαθησιακών αντικειμένων:
· Η ψηφιακή διαμόρφωση των σχολικών βιβλίων  της πρωτοβάθμιας και δευτεροβάθμιας εκπαίδευσης και ο εμπλουτισμός τους με ψηφιακό διαδραστικό υλικό.

· Ο τεχνικός μετασχολιασμός με βάση τα διεθνή πρότυπα υπάρχοντος εκπαιδευτικού ψηφιακού υλικού που θα επιλεγεί 
· Η παροχή  επιπλέον ψηφιακών  υπηρεσιών  και εργαλείων για την ένταξη και αξιοποίηση του διαθέσιμου ψηφιακού εκπαιδευτικού υλικού στην Πρωτοβάθμια και Δευτεροβάθμια εκπαίδευση και την υποστήριξη καινοτόμων προσεγγίσεων στην εκπαιδευτική διαδικασία (εργαλεία κοινωνικής δικτύωσης, υπηρεσίες δημιουργίας και διάθεση υποδειγματικών διδασκαλιών)

Η χρονική διάρκεια υλοποίησης του έργου είναι από 1/6/2010 έως 31/12/2015
Συνολικός Προϋπολογισμός Έργου: 8.962.200 €

ΘΕΣΗ – ΑΝΤΙΚΕΙΜΕΝΟ – ΠΡΟΣΟΝΤΑ – ΕΔΡΑ 
Εμπειρογνώμονας σε θέματα σχεδιασμού, ανάπτυξης και χρήσης συνεργατικών εκπαιδευτικών εφαρμογών πάνω από τον Παγκόσμιο Ιστό. Μία (1) θέση 

Αντικείμενο εργασίας
Υπεύθυνος συντονισμού και επιστημονικής καθοδήγησης των ομάδων:
· Βιβλιογραφικής μελέτης και συγκριτικής αξιολόγησης καλών πρακτικών αξιοποίησης συμμετοχικού ιστού στην εκπαιδευτική διαδικασία

· Καθορισμού τεχνικών προδιαγραφών αξιοποίησης συμμετοχικού ιστού στην εκπαιδευτική διαδικασία 

· Καθορισμού και πιλοτικής εφαρμογής των προτύπων μεθοδολογιών αξιοποίησης συμμετοχικού ιστού στην εκπαιδευτική διαδικασία

· Σχεδιασμού, υλοποίησης και αξιολόγησης πιλοτικών εφαρμογών συμμετοχικού ιστού στην εκπαιδευτική διαδικασία

Απαιτούμενα Προσόντα:

· Πτυχίο ΑΕΙ και Διδακτορικό στο αντικείμενο της Πληροφορικής
· Τεκμηριωμένη επιστημονική κατάρτιση σχετική με το αντικείμενο εργασίας
· Εμπειρία σε σχεδιασμό, ανάπτυξη και χρήση συνεργατικών εκπαιδευτικών εφαρμογών πάνω από τον Παγκόσμιο Ιστό
· Εμπειρία σε θέματα αξιοποίησης νέων τεχνολογιών στην εκπαίδευση 

· Πρότερη συμμετοχή σε έργα με συναφές αντικείμενο 

· Εμπειρία συντονισμού και καθοδήγησης ομάδων προσωπικού σε συναφή έργα 

Επιθυμητά προσόντα

· Εμπειρία στην αξιολόγηση εφαρμογών Παγκοσμίου Ιστού

Προβλεπόμενη Χρονική Διάρκεια Σύμβασης: δώδεκα (12) μήνες, με δυνατότητα ανανέωσης. 

Έδρα: Πάτρα.
ΥΠΟΒΟΛΗ ΑΙΤΗΣΕΩΝ – ΠΡΟΘΕΣΜΙΑ ΥΠΟΒΟΛΗΣ 

Οι ενδιαφερόμενοι πρέπει να στείλουν μέχρι τις 26/01/2011 με συστημένη επιστολή τα ακόλουθα δικαιολογητικά:

· Αίτηση σε απλό χαρτί

· Αντίγραφα τίτλων σπουδών ή βεβαιώσεων φοίτησης

· Σύντομο βιογραφικό σημείωμα  

· Συστατικές επιστολές, βεβαιώσεις εργασιακής εμπειρίας που να τεκμηριώνουν την ζητούμενη εμπειρία ή άλλα συνηγορούντα στοιχεία που επιθυμεί να συμπεριλάβει ο ενδιαφερόμενος.

στη διεύθυνση:
Ερευνητικό Ακαδημαϊκό Ινστιτούτο Τεχνολογίας Υπολογιστών


Υπόψη: κας Άντας Δημοπούλου / Διεύθυνση Διοικητικών & Οικονομικών Υπηρεσιών (με την ένδειξη: «ΠΡΟΣΚΛΗΣΗ No 44/Δ6/11-01-2011»)

Διεύθυνση: Ν. Καζαντζάκη / 26504 Πανεπιστημιούπολη Πατρών 


Τηλέφωνα επικοινωνίας: 2610960393 & 2610960300
ΕΠΙΚΟΙΝΩΝΙΑ – ΠΛΗΡΟΦΟΡΗΣΗ

Πληροφορίες για τις δραστηριότητες του ΕΑΙΤΥ μπορείτε να βρείτε στο http://www.cti.gr/ 

Για αναλυτικές πληροφορίες σχετικά με την υποβολή υποψηφιοτήτων, τη συμπλήρωση των αιτήσεων, και άλλες διαδικαστικές διευκρινίσεις μπορείτε να απευθύνεστε στην κα Άντα Δημοπούλου, τηλ: 2610-960393 & 2610960300,  fax: 2610960392, e-mail: alexdim@cti.gr
Ο ΔΙΕΥΘΥΝΤΗΣ

